22. 12. 83 De Europæiske Fællesskabers Tidende Nr. L 358/41 RÅDETS DIREKTIV af 12. december 1983 om forlængelse af gyldigheden af artikel 7, stk. 1, litra C og E, i direktiv 64/432/EØF (83/642/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 82/893/EØF (?), særlig artikel 7, stk. 1, litra C og E, under henvisning til forslag fra Kommissionen, og ud fra følgende betragtninger : I direktiv 64/432/EØF er der fastsat sundhedsfors- krifter vedrørende brucellose ved handel med dyr inden for Fællesskabet ; direktivets artikel 7, stk. 1, litra C, giver dog indtil den 31. december 1983 medlemsstaterne mulighed for at indrømme undta-  gelser for handel med kvæg, der er bestemt til kødpro- duktion, og som er under 30 måneder gammelt ; litra E i nævnte artikel giver endvidere medlemsstaterne mulighed for indtil den 31. december 1983 at indrømme undtagelser for handel med kvæg, der er bestemt til kødproduktion, og som er under 42 dage gammelt eller er blevet kastreret inden det var fire måneder gammelt; mulighederne for at give disse indrømmelser kan også anvendes på kvæg, der er bestemt til slagtning ; handelen med kvæg bør lettes, samtidig med at der tages hensyn til den nuværende brucellosesituation i visse medlemsstater ; Fællesskabet er med godt resultat i færd med at gennemføre et fremskyndet program for udryddelse af brucellose ; i visse medlemsstater er brucellose imidlertid endnu ikke fuldstændig udryddet; dette mål forventes dog nået inden for de kommende to år; det er derfor nødvendigt at forlænge gyldigheden af artikel 7, stk. 1, litra C og E — UDSTEDT FØLGENDE DIREKTIV : Artikel 1 af artikel 7, stk. 1, litra C og E, i direktiv 64/432/EØF forlænges indtil den 31. december 1985. Artikel 2 Medlemsstaterne sætter de fornødne love eller admini- strative bestemmelser i kraft for senest den 1. januar 1984 at efterkomme dette direktiv. De underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 12. december 1983. På Rådets vegne C. SIMITIS Formand () EFT nr. 121 af 29. 7. 1964, s. 1977/64. (?) EFT nr. L 378 af 31. 12. 1982, s. 57.